HUS Diagnostiikkakeskus tiedottaa: Leirin näytteenottopiste on suljettuna 27.–28.11.

HUS Diagnostiikkakeskuksen Leirin näytteenottopisteessä Lappeenrannassa on tapahtunut vesivahinko. Korjauksen vuoksi toimipiste on suljettuna torstaina ja perjantaina eli 27.-28.11.2025. Kaikki varatut ajat näiltä päiviltä on peruttu.

Vastuuyksikön päällikkö Anna Kahila kertoo, että korjaus pyritään saamaan valmiiksi sulkupäivien aikana, mutta mikäli korjaustilanne pitkittyy, voi näytteenottopiste olla suljettuna hieman pidempäänkin.
– Kaikki muut näytteenottopisteet palvelevat normaalisti. Lappeenrannan alueelta toimipisteet löytyvät myös Sammonlahdesta ja Joutsenosta. Lisäksi Etelä-Karjalan keskussairaalan näytteenottoaikoja lisätään sulkupäivien ajalle, kertoo Anna Kahila.

– Verkossa laboratoriotutkimusten ajanvarauksen sivuilta voi etsiä toimipisteitämme esimerkiksi sijainnin ja tehtävien laboratoriokokeiden perusteella. Ja palvelemme myös puhelimitse. Autamme muun muassa laboratoriotutkimuksiin valmistautumisessa ja muissa tutkimuksiin liittyvissä kysymyksissä. Autamme myös sopivan laboratorion valitsemisessa. Palvelemme puhelimitse numerossa 09 471 86800 arkisin kello 7.30–15.30 ja käytössämme on myös takaisinsoittopalvelu klo 8.00–13.30, kertoo Kahila.

Lisätietoja:

Anna Kahila, vastuuyksikön päällikkö, HUS, Diagnostiikkakeskus, Preanalytiikka. Kymenlaakson ja Etelä-Karjalan alue, puh. 044 564 9202, anna-maaret.kahila@hus.fi

Muutokset:

ma 24.11.2015 klo 8.50: Poistettu ingressistä sanat ensi viikon ja lisätty linkki HUS Diagnostiikkakeskuksen verkkopalveluun.